
Процедура за подаване, разглеждане и решаване на предложения, жалби и сигнали 

Процедурата е приложение към ПДДГ

Утвърдил: …………….	
          /Мила Сарандева/	


Чл.1. Настоящата процедура регламентира реда за регистриране, разглеждане и произнасяне по постъпващи в ДГ ,,Радост“ – Гоце Делчев предложения, жалби и сигнали. 

Чл.2. Предложения, жалби и сигнали се подават в писмен или устен вид. Всяко предложение, жалба и сигнал трябва да съдържа темата, по която се отправя искането, както и пълното име, адрес и телефон за контакт на подателя. Към подадените предложения, жалби и сигнали могат да се прилагат копия на документи, свързани с описаната тема. 

Чл.3. Не се разглеждат анонимни предложения, жалби и сигнали или такива, отнасящи се до нарушение, извършено преди повече от 1 година. 

Чл.4. Писмените предложения, жалби и сигнали се описват в свободен текст и се подават лично в администрацията на детската градина в централна сграда, по пощата на адрес: гр. Гоце Делчев, ул. ,,Завоя на Черна“ № 13 или по електронна поща на адрес: dgradost_gd@abv.bg. 

Чл.5. Подадените писмени предложения, жалби и сигнали се вписват от директора в Регистъра за подадени предложения, жалби и сигнали, намиращ се в Дирекцията на ДГ и в Дневника за входяща кореспонденция на детската градина. Върху предложението, жалбата или сигнала се записва вх. № от Дневника за входяща кореспонденция на детската градина и поредния номер в Регистъра. 

Чл.6. Регистърът съдържа пореден номер, входящ номер от Дневника за входяща кореспонденция, дата на подаване, име на подателя и адрес за кореспонденция, резюме на жалбата или сигнала, краен срок за отговор, дата на изпращане на отговора до подателя, бележки. 

Чл.7. За подадени устно или по телефон предложения, жалби и сигнали се съставя Протокол / Приложение № 1/ от длъжностното лице, което ги е приело и се постъпва по реда на чл.5. 

Чл.8. Подадените предложения, жалби и сигнали се предоставят на директора на детската градина за предварителен преглед на документите и определяне дали предметът на документа е от компетентността на детската градина. Ако преценката е, че документът не е в правомощията на детското заведение, същият се препраща по компетентност на съответното ведомство, като писмено се уведомява жалбоподателя за предприетите действия. 

Чл.9. Процедурата за разглеждане на предложение, жалба или сигнал започва с резолюция на директора на детската градина и назначаване на комисия. 

Чл.10. За всеки конкретен случай директорът назначава комисия, като в състава и задължително се включва и представител на непедагогическия персонал. 

Чл.11. Комисията за предложения, жалби и сигнали разглежда всяко постъпило предложение, жалба или сигнал и в 7-дневен срок изготвя писмен доклад, който предоставя в администрацията на училището, заедно с всички събрани доказателства по случая. Когато за решението на конкретно предложение, жалба и сигнал е необходимо събиране на допълнителна информация по случая, което изисква повече технологично време, подателят се уведомява писмено, като се излагат съответните мотиви. 

Чл.12. Директорът се произнася по доклада на комисията в седемдневен срок от предаването му с мотивирано решение. 

Чл.13. Длъжностните лица в администрацията на детската градина изпращат до подателя решението на директора с писмо с обратна разписка. 

Чл.14. При постъпване на жалба или сигнал за дете в риск, директорът до 1 час подава доклад за ситуацията до ОЗД, ДАЗД, МВР и РУО – Гоце Делчев. 

Чл.15. Когато сигналът или жалбата бъдат уважени, незабавно се вземат мерки за отстраняване на допуснатото нарушение или нецелесъобразност, за което се уведомява подателя и другите заинтересовани лица. 

Чл.16. Производството по предложенията, жалбите и сигналите приключва с изпълнение на решението на директора. 

Чл.17. За всички предприети действия в хода на извършена проверка на жалба или сигнал, Комисията води преписка, в която се съхраняват изисканите обяснения, протоколи от проведени срещи и взети решения, както и доклада до директора. Същите се архивират от комисия по архивиране по реда на Правилника за архивиране в детската градина. 

